Olav Hegna

Olav Hegna (født 18. juli 1878 i Sauherad i Telemark, død 10. juli 1958) var en norsk skolemann, sentral som skoleinspektør i Aker.

Hegna ble utdannet ved lærerskolen på Notodden. Han arbeidet først som lærer i Skien. Der var han også sekretær for skolestyret.

I 1920 ble han skoleinspektør i Glemmen, før han derfra kom til Aker. Han virket i en tid da mye av arbeidet med skolesakene i kommunen gikk over fra valgte komiteer til administrasjonen, og Hegna utmerket seg som en effektiv administrator.

I Oslo er Olav Hegnas vei på Sinsen oppkalt etter ham.

Referanser

Kilder 
 

Norske skoleledere